13. ΝΟΜΟΣ υπ’ αριθ. 630 της 23/30 Ιουν. 1977 (ΦΕΚ Α΄ 186) Περί επεκτάσεως της ασφαλίσεως του Ταμείου Επικουρικής Ασφαλίσεως Υποδηματεργατών. Άρθρ.1.-Το Ταμείον Επικουρικής Ασφαλίσεως Υποδηματεργατών Αθηνών – Πειραιώς μετονομάζεται εις «Ταμείον Επικουρικής Ασφαλίσεως Εργατοτεχνιτών και Υπαλλήλων Δέρματος Ελλάδος» (Τ.Ε.Α.Ε.Υ.Δ.Ε.) και τελεί υπό την εποπτείαν του Κράτους, ασκουμένην υπό του Υπουργού Κοινωνικών Υπηρεσιών. Άρθρ.2.-1.Εις την ασφάλισιν του, δια του παρόντος, μετονομαζομένου Ταμείου υπάγονται υποχρεωτικώς δι’ επικουρικήν ασφάλισιν, οι υπάλληλοι και εργατοτεχνίται επιχειρήσεων επεξεργασίας δέρματος απάσης της Χώρας, ήτοι υπάλληλοι και εργατοτεχνίται επιχειρήσεων βυρσοδεψίας, κατασκευής υποδημάτων, γουνών, γαντιών, δερματίνων ενδυμάτων και λοιπών δερματίνων ειδών, εφ’ όσον δια την απασχόλησίν των ταύτην, ασφαλίζονται υποχρεωτικώς εις Οργανισμόν Κυρίας Ασφαλίσεως. Με το Π.Δ. 491/5-13 Νοεμ. 1984 (ΦΕΚ Α΄ 174) (κατωτ. αριθ. 23), στην ασφάλιση του άνω Ταμείου υπάγονται και αυτοί που απασχολούνται με την επεξεργασία συνθετικού δέρματος ή άλλων υλών. 2.Δια Π.Δ/τος, εκδιδομένου τη προτάσει του Υπουργού Κοινωνικών Υπηρεσιών, μετά γνώμην του Διοικητικού Συμβουλίου του Ταμείου, δύνανται να υπαχθούν εις την ασφάλισιν αυτού α)οι εργοδόται των ως άνω επιχειρήσεων, υποχρεούμενοι εις την καταβολήν μηνιαίως του συνόλου των κατά μήνα εισφορών εργοδότου και ησφαλισμένου, ως και β)οι μισθωτοί ετέρων συναφών απασχολήσεων. 3.Πρόσωπα εκ των υπαγομένων το πρώτον, δια του παρόντος νόμου, εις την ασφάλισιν του Ταμείου, τα οποία έχουν υπερβή το πεντηκοστόν έτος της ηλικίας των κατά την έναρξιν ισχύος αυτού, δύνανται, δι’ αιτήσεώς των υποβαλλομένης εντός ενός έτους από της ισχύος του και μη υποκειμένης εις ανάκλησιν, να εξαιρεθούν της υποχρεωτικής ασφαλίσεως του Ταμείου. 4.Πάσα αμφισβήτησις περί της υπαγωγής ή μη εις την ασφάλισιν του Ταμείου κατηγορίας τινός εργαζομένων ή προσώπου τινός, επιλύεται δι’ αποφάσεως του Υπουργού Κοινωνικών Υπηρεσιών μετά γνώμην του Συμβουλίου Κοινωνικής Ασφαλείας. Άρθρ.3.-Δι’ αποφάσεως του Υπουργού Κοινωνικών Υπηρεσιών μετά γνώμην του Διοικητικού Συμβουλίου του Ταμείου, θέλουν ορισθή αι προϋποθέσεις τας οποίας δέον να πληρούν τα υπαγόμενα εις την ασφάλισιν πρόσωπα δια να τύχουν συντάξεως, ο τρόπος αναγνωρίσεως της προϋπηρεσίας των ασφαλιζομένων και καταβολής των δια την αναγνώρισιν ταύτης ποσών, ως και οι υπόχρεοι καταβολής τούτων. Ως προς τα λοιπά θέματα, εφαρμόζονται αι εκάστοτε ισχύουσαι περί του Ταμείου διατάξεις. Άρθρ.4.-Η ισχύς του παρόντος άρχεται από της πρώτης του επομένου της συμπληρώσεως εξαμήνου από της δημοσιεύσεως του παρόντος δια της Εφημερίδος της Κυβερνήσεως μηνός. (Αντί για τη σελ. 1663) Σελ. 1663(α) Τεύχος 1206-Σελ. 61 Ταμείο Επικ.Ασφαλ.Εργ/χνιτών & Υπαλ.Δέρματος Ελλάδας(ΤΕΑΕΥΔΕ) 39.Ν.ο.8-13 398 